প্রতিবছর বাজেট বক্তৃতায় করদাতার সংখ্যা বাড়াতে বিভিন্ন পদক্ষেপ নেওয়ার ঘোষণা থাকলেও তা বাস্তবায়নে জাতীয় রাজস্ব বোর্ডের (এনবিআর) সাফল্য কম। এনবিআর করদাতার সংখ্যা বাড়াতে না পারলেও রাজস্ব লক্ষ্যমাত্রা বাড়ছে ঠিকই। আর এই বর্ধিত করের খড়্গ পড়ছে মূলত পুরনো করদাতাদের ওপরই। কর দেওয়ার সঙ্গে তা আদায়ে রাষ্ট্রীয় সক্ষমতা ও ব্যক্তির সততা দুটিই সংশ্লিষ্ট। রাষ্ট্রকে করের আওতা নির্ধারণ করে দিলেই হবে না, কারা কারা এই আওতায় পড়ে তাদের শনাক্ত করার ব্যবস্থা থাকতে হবে। এই জায়গাটিতে আমরা অনেক অনেক পথ পিছিয়ে আছি।